stanford-oval/wikipedia huggingface dataset:
ดาเบบี

ระวังสับสนกับ ลิลเบบี
| ดาเบบี |
| --- | --- |
ดาเบบีใน ค.ศ. 2021
ข้อมูลพื้นฐาน
ชื่อเกิด: โจนาธาน ลินเดล เคิร์ก
รู้จักในชื่อ: เบบี จีซัส
เกิด:  (1991-12-22) 22 ธันวาคม ค.ศ. 1991 (32 ปี) คลีฟแลนด์ รัฐโอไฮโอ สหรัฐ
ที่เกิด: ชาร์ลอตต์ รัฐนอร์ทแคโรไลนา สหรัฐ 
แนวเพลง:  ฮิปฮอป  แทร็ป 
อาชีพ: แร็ปเปอร์
ช่วงปี: 2014–ปัจจุบัน
ค่ายเพลง:  บิลเลียนดอลลาร์เบบี  อินเตอร์สโคป  เซาท์โคสต์ 
บุตร: 3 คน
เว็บไซต์: officialdababy.com
 
นักดนตรี
โจนาธาน ลินเดล เคิร์ก (อังกฤษ: Jonathan Lyndale Kirk; เกิด 22 ธันวาคม ค.ศ. 1991) หรือชื่อในวงการคือ ดาเบบี (DaBaby) เดิมรู้จักกันในชื่อ เบบี จีซัส (Baby Jesus) เป็นแร็ปเปอร์ชาวอเมริกัน หลังจากปล่อยมิกซ์เทปหลายชุดในระหว่าง ค.ศ. 2014 ถึง 2018 เขาได้ก้าวเข้าสู่กระแสหลักเมื่อ ค.ศ. 2019
สตูดิโออัลบัมเปิดตัว เบบีออนเบบี (2019) ขึ้นอันดับเจ็ดบนชาร์ตบิลบอร์ด 200 ขณะที่อัลบัมชุดที่สอง เคิร์ก  เปิดตัวที่อันดับหนึ่ง อัลบัมก่อนหน้ามีซิงเกิล "ชูต" ติดอันดับที่เจ็ดบนบิลบอร์ดฮอต 100 ส่วนอัลบัมหลังมีซิงเกิล "อินโทร" และ "บ็อพ" ซึ่งได้รับแผ่นเสียงทองคำขาวหลายแผ่น
อัลบัมชุดที่สาม เบลมอิตออนเบบี (2020) กลายเป็นอัลบัมอันดับหนึ่งครั้งที่สองติดต่อกันในสหรัฐ อัลบัมมีซิงเกิล "ร็อกสตาร์" (ร้องรับเชิญโดยร็อดดี ริช) อยู่อันดับที่หนึ่งบนบิลบอร์ด ฮอต 100 นานเจ็ดสัปดาห์ติดต่อกัน
เชิงอรรถ

↑  Mecklenburg public records show DaBaby's birth date as being December 21, 1991. However, DaBaby himself has stated his birth date is December 22, 1991.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ดาเบบี
ดินแดนรอบนากอร์โน-คาราบัคที่กลุ่มชาติพันธุ์อาร์มีเนียยึดครอง

เขตที่ถูกยึดครองก่อนสงคราม พ.ศ. 2563 แสดงเป็นสีแดง ส่วนสีชมพูคือดินแดนของอดีตแคว้นปกครองนากอร์โน-คาราบัค และสีเหลืองคือดินแดนที่อาเซอร์ไบจานครอบครองอยู่แล้วก่อนสงคราม พ.ศ. 2563


1. แคลแบแจร์

2. ลาชึน

3. กูบัดลือ

4. แซงกีลัน


5. แจบรายึล

6. ฟือซูลี

7. อัฆดัม
ดินแดนรอบนากอร์โน-คาราบัคที่กลุ่มชาติพันธุ์อาร์มีเนียยึดครอง (อังกฤษ: Armenian-occupied territories surrounding Nagorno-Karabakh) คือพื้นที่โดยนิตินัยของอาเซอร์ไบจานที่ตั้งอยู่นอกแคว้นปกครองตนเองนากอร์โน-คาราบัคในอดีตและเคยถูกกองกำลังกลุ่มชาติพันธุ์อาร์มีเนียของสาธารณรัฐนากอร์โน-คาราบัค (อาร์ทซัค) ยึดครองหลังสิ้นสุดสงครามนากอร์โน-คาราบัคครั้งที่ 1 (พ.ศ. 2531–2537) พื้นที่ดังกล่าวมีอาณาเขตเทียบเท่ากับเขตต่าง ๆ ของสาธารณรัฐสังคมนิยมโซเวียตอาเซอร์ไบจาน ยกเว้นเขตแคลแบแจร์ซึ่งปัจจุบันครอบคลุมส่วนหนึ่งของอดีตแคว้นปกครองตนเองนากอร์โน-คาราบัคด้วย ณ เดือนพฤศจิกายน พ.ศ. 2563 พื้นที่เหล่านี้กำลังถูกโอนจากการควบคุมของกลุ่มชาติพันธุ์อาร์มีเนียกลับสู่การควบคุมของอาเซอร์ไบจานเนื่องจากผลของสงครามนากอร์โน-คาราบัค พ.ศ. 2563
ในขณะที่ประชากรส่วนใหญ่ของแคว้นปกครองตนเองนากอร์โน-คาราบัคเป็นกลุ่มชาติพันธุ์อาร์มีเนีย ประชากรส่วนใหญ่ของเขตต่าง ๆ ที่อยู่ติดกับแคว้นนี้เป็นกลุ่มชาติพันธุ์อาเซอร์ไบจานจนกระทั่งพวกเขาถูกเนรเทศออกไปในช่วงสงครามนากอร์โน-คาราบัคครั้งที่ 1 ระหว่างสงครามครั้งนี้ คณะมนตรีความมั่นคงแห่งสหประชาชาติได้ผ่านข้อมติ 4 ข้อซึ่งเรียกร้องให้กองกำลังทั้งหมดที่ยึดครองดินแดนรอบนากอร์โน-คาราบัคอยู่ถอนตัวออกไป ต่อมาใน พ.ศ. 2551 สมัชชาใหญ่แห่งสหประชาชาติได้ผ่านข้อมติที่ 62/243 ซึ่งเรียกร้องให้มีการถอนกองกำลังกลุ่มชาติพันธุ์อาร์มีเนียออกจากดินแดนที่ถูกยึดครองของอาเซอร์ไบจาน
หลังสงครามนากอร์โน-คาราบัคใน พ.ศ. 2563 กองกำลังกลุ่มชาติพันธุ์อาร์มีเนียสูญเสียการควบคุมเขตฟือซูลี, แจบรายึล, แซงกีลัน และกูบัดลือ และตกลงที่จะถอนตัวออกจากเขตอัฆดัม, แคลแบแจร์ และลาชึน โดยคืนให้แก่อาเซอร์ไบจานภายในวันที่ 1 ธันวาคม พ.ศ. 2563 ข้อตกลงนี้ได้รับการประมวลไว้ในสนธิสัญญาสันติภาพที่รัสเซียเป็นตัวกลางไกล่เกลี่ยและจะนำมาบังคับใช้โดยทหารรักษาสันติภาพของรัสเซียภายในช่วงห้าปีแรก ส่วนหนึ่งของข้อตกลงนี้ยังกำหนดให้รัสเซียส่งทหารรักษาสันติภาพไปประจำการที่ฉนวนลาชึนซึ่งเชื่อมต่ออาร์มีเนียเข้ากับพื้นที่ของสาธารณรัฐนากอร์โน-คาราบัคที่ยังคงอยู่ภายใต้การควบคุมของกลุ่มชาติพันธุ์อาร์มีเนีย
ดาวเคราะห์พัลซาร์

ภาพวาดของศิลปิน แสดงระบบดาวเคราะห์ของ PSR B1257+12
ดาวเคราะห์พัลซาร์ (อังกฤษ: Pulsar planet) คือดาวเคราะห์ที่พบโคจรอยู่รอบพัลซาร์ หรือเคลื่อนที่อยู่รอบดาวนิวตรอนด้วยความเร็วสูง ดาวเคราะห์พัลซาร์ดวงแรกที่มีการค้นพบ อยู่รอบพัลซาร์มิลลิวินาทีดวงหนึ่ง จัดเป็นดาวเคราะห์นอกระบบดวงแรกที่มีการค้นพบด้วย
รายชื่อดาวเคราะห์พัลซาร์ > ดาวเคราะห์ที่ได้รับยืนยันแล้ว

| พัลซาร์ | วัตถุที่เป็นดาวเคราะห์ | มวล | กึ่งแกนเอก (AU) | คาบโคจร  | ค้นพบเมื่อ |
| --- | --- | --- | --- | --- | --- |
| PSR B1620-26 | PSR B1620-26 b | 2.5 MJ | 23 isd | 100 ปี | 2003 |
| PSR B1257+12 | PSR B1257+12 A | 0.020 M⊕ | 0.19 | 25.262±0.003 วัน | 1994 |
| PSR B1257+12 | PSR B1257+12 B | 4.3 M⊕ | 0.36 | 66.5419±0.0001 วัน | 1992 |
| PSR B1257+12 | PSR B1257+12 C | 3.90 M⊕ | 0.46 | 98.2114±0.0002 วัน | 1992 |
| PSR B1257+12 | PSR B1257+12 D | 0.0004 M⊕ | 2.6 | 1,250 วัน | 2002 |
รายชื่อดาวเคราะห์พัลซาร์ > ดาวเคราะห์ที่น่าสงสัย

| พัลซาร์ | วัตถุที่น่าจะเป็นดาวเคราะห์ | มวล | กึ่งแกนเอก (AU) | คาบโคจร (วัน) | ประกาศเมื่อ |
| --- | --- | --- | --- | --- | --- |
| Geminga | Geminga b | 1.7 M⊕ | 3.3 | 5.1 ปี | 1997 |
| PSR B0329+54 | PSR B0329+54 A | 0.3 M⊕ | 2.3 | 1205.358±0.003 วัน | 1979 |
| PSR B0329+54 | PSR B0329+54 B | 2.2 M⊕ | 7.3 | 61728.94±0.003 วัน | 1979 |
| PSR B1828-10 | PSR B1828-10 A | 3 M⊕ | 0.93 | 384.3649 วัน | 1992 |
| PSR B1828-10 | PSR B1828-10 B | 12 M⊕ | 1.32 | 493.077375 วัน | 1992 |
| PSR B1828-10 | PSR B1828-10 C | 8 M⊕ |  ? |  ? |  ? |
รายชื่อดาวเคราะห์พัลซาร์ > จานดาวเคราะห์ก่อนเกิด

| พัลซาร์ | Proplyd | ค้นพบเมื่อ |
| --- | --- | --- |
| 4U 0142+61 | 4U 0142+61's proplyd | 2006 |
รายชื่อดาวเคราะห์พัลซาร์ > ดาวเคราะห์ที่ไม่ได้รับการรับรอง

| พัลซาร์ | ดาวเคราะห์ | มวล |
| --- | --- | --- |
| PSR 1829-10 | PSR 1829-10 A | 10 ME |
ดูเพิ่ม

ดาวเคราะห์พัลซา
ประวัติการค้นพบ
Aleksander Wolszczan
Dale Frail
ดินแดนแทรกและดินแดนส่วนแยก

ดินแดนแทรก (อังกฤษ: enclave) หมายถึง ส่วนใด ๆ ของรัฐที่ถูกดินแดนของรัฐอื่นล้อมไว้ทั้งหมด ดินแดนส่วนแยก (อังกฤษ: exclave) คือ ส่วนของรัฐที่ถูกแยกทางภูมิศาสตร์จากส่วนหลักโดยดินแดนโดยรอบ ดินแดนส่วนแยกหลายแห่งยังเป็นดินแดนแทรกด้วย บางทีคำว่า ดินแดนแทรก ใช้อย่างไม่เหมาะสมหมายความถึงดินแดนที่ถูกรัฐอื่นล้อมไว้บางส่วน ตัวอย่างประเทศที่เป็นดินแดนแทรก คือ ซานมารีโนและเลโซโท ตัวอย่างดินแดนส่วนแยกมีสาธารณรัฐปกครองตนเองนาคีชีวันและกัมปีโอเนดีตาเลีย (Campione d'Italia) ซึ่งกัมปีโอเนดีตาเลียยังเป็นดินแดนแทรกด้วย
เกือบดินแดนแทรก (pene‑enclave) คือ ส่วนใด ๆ ของรัฐซึ่งมีเขตแดนทางบกติดต่อกับรัฐอื่นแต่ไม่ถูกรัฐอื่นหรือน่านน้ำอาณาเขตของรัฐอื่นล้อมไว้ทั้งหมด เกือบดินแดนส่วนแยก (pene‑exclave) เป็นส่วนใดส่วนหนึ่งของรัฐที่ถูกแยกทางภูมิศาสตร์จากส่วนหลักโดยพรมแดนทางบกกับอาณาเขตต่างด้าวแต่ไม่ถูกอาณาเขตหรือน่านน้ำอาณาเขตต่างด้าวล้อมไว้ทั้งหมด ตัวอย่างประเทศเกือบดินแดนแทรก เช่น โปรตุเกส, แคนาดา ตัวอย่างเกือบดินแดนส่วนแยก เช่น เฟรนช์เกียนา, มณฑลคาลินินกราด, รัฐอะแลสกา ซึ่งรัฐอะแลสกายังเป็นเกือบดินแดนแทรกด้วย
คำว่า เขตเข้าไม่ถึง (inaccessible district) ในที่นี้ เป็นส่วนใดส่วนหนึ่งของรัฐที่ไม่ถูกแยกจากส่วนหลักอย่างสมบูรณ์โดยดินแดนต่างด้าว แต่สามารถเข้าถึงได้โดยง่ายเฉพาะโดยผ่านดินแดนต่างด้าว
ดาวแปรแสง

ดาวแปรแสง (อังกฤษ: variable star) คือดาวฤกษ์ ที่มีความสว่างเปลี่ยนแปลงอย่างมาก แตกต่างจากดาวฤกษ์ส่วนใหญ่ในท้องฟ้าที่มีกำลังส่องสว่างเกือบคงที่ ดวงอาทิตย์ของเรา เป็นตัวอย่างที่ดีของดาวฤกษ์ที่มีการเปลี่ยนแปลงของความสว่างน้อยมาก (โดยปกติเปลี่ยนแปลงประมาณ 0.1% ในวัฏจักรสุริยะ 11 ปี) ดาวแปรแสงมีทั้งที่เปลี่ยนแปลงความสว่างจาก ปัจจัยภายใน และ ปัจจัยภายนอก ตัวอย่างดาวฤกษ์ดวงที่เห็นได้ชัดเจนคือ "ดาวบีเทลจุส" ในกลุ่มดาวนายพราน
การสังเกตดาวคู่

ดาวคู่ เป็นดาวสองดวงที่โคจรรอบกันและกัน เมื่อเกิดการบังกันทำให้ความสว่างโดยรวมเปลี่ยนแปลงเป็นคาบ เราสามารถวิเคราะห์ดาวคู่ได้โดยการวัดแสงและสเปกโทรโฟโตเมตรี การสังเกตความสว่างของดาวคู่เทียบกับดาวฤกษ์ที่มีความสว่างคงที่ ทำให้สามารถวาดกราฟความสว่างออกมาได้ ดาวแปรแสงที่มีลักษณะการเปลี่ยนแปลงความสว่างอย่างสม่ำเสมอจะมีคาบและแอมพลิจูดแน่นอน อย่างไรก็ตาม ค่าที่วัดได้อาจมีการเปลี่ยนแปลงอย่างช้า ๆ เมื่อเวลาผ่านไป จุดในกราฟที่ดาวมีความสว่างสูงสุด เรียกว่า จุดสูงสุด (maxima) อีกจุดที่มีความสว่างน้อยที่สุดเรียกว่า จุดต่ำสุด (minima)
การจัดประเภท

ดาวแปรแสงสามารถแบ่งได้เป็น 2 พวกคือ intrinsic หรือ extrinsic
ดาวแปรแสงชนิด Intrinsic : คือดาวฤกษ์ที่มีการแปรแสงเกิดจากความเปลี่ยนแปลงของคุณสมบัติทางกายภาพภายในของดาวเอง สามารถแบ่งเป็น 3 กลุ่มย่อยได้แก่
Pulsating variables, คือดาวฤกษ์ที่มีการขยายขนาดรัศมีใหญ่ขึ้นอันเป็นส่วนหนึ่งของกระบวนการวิวัฒนาการตามอายุของดาว
Eruptive variables, คือดาวฤกษ์ที่เกิดการเปลี่ยนแปลงอย่างฉับพลันที่พื้นผิวของดาว เช่น การเกิด flare หรือการพวยพุ่งของมวลดาว
Cataclysmic หรือ explosive variables, คือดาวฤกษ์ที่กำลังเกิดกระบวนการเปลี่ยนแปลง cataclysmic เช่น การเกิดโนวา หรือ ซูเปอร์โนวา
ดาวแปรแสงชนิด Extrinsic : คือดาวฤกษ์ที่มีการแปรแสงเกิดจากคุณสมบัติภายนอกของดาว เช่น การหมุน การเกิดคราส แบ่งออกได้เป็น 2 กลุ่มย่อย ได้แก่
การเกิดคราสของดาวคู่หรือดาวแฝด ซึ่งจากมุมมองบนโลกจะมองเห็นดาวฤกษ์บังกันและกันเป็นบางครั้งตามรอบของการโคจร
ดาวแปรแสงจากการหมุน คือดาวฤกษ์ที่มีการแปรแสงอันเกิดการปรากฏการณ์ที่เกี่ยวข้องกับการหมุนของดาว ตัวอย่างเช่น ดาวฤกษ์ที่มีจุดมืดขนาดใหญ่มาก ๆ จะส่งผลต่อความสว่างที่ปรากฏออกมา หรือดาวฤกษ์ที่มีอัตราการหมุนรอบตัวเองเร็วมากก็สามารถมองเห็นเป็นรูปทรงอย่างไข่ได้
ดาวแปรแสงชนิด Intrinsic

ดาวแปรแสงชนิดเซเฟอิด
ดาวแปรแสงชนิดอาร์อาร์ พิณ
ดาวแปรแสงชนิดดับเบิลยูหญิงสาว
ดาวแปรแสงคาบยาว
ดาวแปรแสงมิรา
ดาวแปรแสงชนิดอาร์วี วัว
ดาวแปรแสงกลุ่มดาวนายพราน
| ด ค กดาวฤกษ์ |
| --- | --- |
ดาวฤกษ์ก่อนเกิด:  เมฆโมเลกุล บริเวณเอช 2  กลุ่มเมฆบอก  วัตถุดาวฤกษ์อายุน้อย  วัตถุเฮอร์บิก–อาโร  รอยฮายาชิ  ขีดจำกัดฮายาชิ  รอยเฮนเยย์  ดาวฤกษ์ก่อนเกิด  ที วัว  เอฟยู นายพราน  ดาวเฮอร์บิก เออี/บีอี 
วิวัฒนาการ:  กำเนิด  ก่อนลำดับหลัก  แถบลำดับหลัก  วิวัฒนาการหลังดาวยักษ์แดง  แขนงดาวยักษ์เชิงเส้นกำกับ  แผ่นยาวดาวแปรขนาดและแปรแสง  เนบิวลาดาวเคราะห์ก่อนเกิด  เนบิวลาดาวเคราะห์  ดาววอลฟ์–ราแย  นวดารา  มหานวดารา  ไฮเปอร์โนวา  แผนภาพของแฮร์ตสปรอง–รัสเซิล 
ประเภท:  ดาวแคระ น้ำเงิน  ส้ม  แดง  เหลือง  เหลือง-ขาว  ดาวยักษ์เล็ก  ดาวยักษ์ น้ำเงิน  แดง  ดาวยักษ์สว่าง  ดาวยักษ์ใหญ่ น้ำเงิน  แดง  เหลือง  ดาวยักษ์ใหญ่ยิ่ง เหลือง  ดาวแปลกพวกน้ำเงิน  ดาวแปรแสงแกมมาแคสซิโอเปีย  ดาวคาร์บอน ซีเอช  แบเรียม  เอส  ดาวฤกษ์ประหลาด  ดาวเทคเนเทียม  ดาวปรอท-มังกานีส  ดาวแปรแสง 
คุณสมบัติ:  การจัดประเภท  ดัชนีสียูบี-วี  การสังเคราะห์นิวเคลียส  อุณหภูมิยังผล  ความเป็นโลหะ  การหมุน  สนามแม่เหล็ก  การเคลื่อนไหวผิดปกติของบรรยากาศแบบไมโคร  ระบบดาวเคราะห์  ความเร็วแนวเล็ง  การเคลื่อนที่เฉพาะ  พารัลแลกซ์  ความเร็วของอวกาศ ดาวฤกษ์ความเร็วสูง - ดาวฤกษ์ความเร็วสูงยิ่งยวด 
โครงสร้าง:  แกน  เขตพาความร้อน  เขตแผ่รังสี  โฟโตสเฟียร์  โครโมสเฟียร์  โคโรนา  ลมดาวฤกษ์  โพรงลมดาวฤกษ์ 
ซากดาว:  ดาวแคระขาว  ดาวนิวตรอน  พัลซาร์  แมกนีทาร์  ดาวควาร์ก  ดาวส่วนประกอบประหลาด  หลุมดำ  หลุมดำดาวฤกษ์ 
รายชื่อดาวฤกษ์:  เรียงตามมวล  เรียงตามขนาด  เรียงตามโชติมาตรปรากฏ  เรียงตามโชติมาตรสัมบูรณ์  เรียงตามระยะห่าง
ดาวเฮาเมอา

เฮาเมอา (การตั้งชื่อดาวเคราะห์น้อย: 136108 เฮาเมอา; อังกฤษ: Haumea, IPA: [haʊˈmeɪə]; สัญลักษณ์: ) เป็นดาวเคราะห์แคระดวงหนึ่งในแถบไคเปอร์ มีมวลขนาดหนึ่งในสามของดาวพลูโต ถูกค้นพบในปี พ.ศ. 2547 โดยไมเคิล อี. บราวน์ (Michael E. Brown) และทีมค้นหาจากสถาบันเทคโนโลยีแคลิฟอร์เนีย (แคลเทค) และหอดูดาวเมานาเคอาในสหรัฐอเมริกา และในปี พ.ศ. 2548 โดยโฆเซ ลุยส์ ออร์ติซ โมเรโน (José Luis Ortiz Moreno) และทีมค้นหาจากหอดูดาวซิเอร์ราเนบาดาในประเทศสเปน (แต่การอ้างว่าเป็นผู้ค้นพบของฝ่ายหลังถูกโต้แย้ง) ในวันที่ 17 กันยายน พ.ศ. 2551 สหภาพดาราศาสตร์นานาชาติได้จัดดาวดวงนี้ให้อยู่ในกลุ่มของดาวเคราะห์แคระ และตั้งชื่อตามเฮาเมอา เทพีแห่งการให้กำเนิดของชาวฮาวาย
เฮาเมอามีลักษณะพิเศษต่างจากวัตถุพ้นดาวเนปจูนเท่าที่ค้นพบแล้วดวงอื่น ๆ เนื่องจากทำมุมห่างจากดวงอาทิตย์กว้างมาก แม้ว่ายังจะไม่มีการสำรวจรูปร่างของมันโดยตรง แต่จากการคำนวณจากเส้นความสว่าง (light curve) ทำให้สันนิษฐานได้ว่าดาวเคราะห์แคระดวงนี้เป็นวัตถุทรงรี มีแกนหลักยาวเป็นสองเท่าของแกนรอง แต่กระนั้นก็เชื่อว่ามันมีแรงโน้มถ่วงมากพอที่จะดึงดูดตัวเองให้อยู่ในภาวะสมดุลอุทกสถิต (hydrostatic equilibrium) ได้ ดังนั้นดาวดวงนี้จึงมีลักษณะตรงตามคำจำกัดความของดาวเคราะห์แคระ สันนิษฐานว่าการทำมุมเช่นนี้ รวมทั้งลักษณะอื่น ๆ เช่น การหมุนรอบตัวเองเร็วผิดปกติ ความหนาแน่นสูง และอัตราส่วนสะท้อน (albedo) สูง (ซึ่งเชื่อว่าเป็นเพราะชั้นน้ำแข็งบนพื้นผิว) เป็นผลมาจากการชนกันครั้งใหญ่ซึ่งทำให้เฮาเมอากลายเป็นสมาชิกที่มีขนาดใหญ่ที่สุดของตระกูลวัตถุที่เกิดจากการชนกัน (collisional family) ของมันเองซึ่งรวมดวงจันทร์บริวารที่ค้นพบแล้ว 2 ดวงของมันไว้ด้วย
การตั้งชื่อ

ก่อนที่จะมีชื่อเรียกถาวร ทีมค้นหาของแคลเทคตั้งชื่อเล่นให้กับดาวดวงนี้ว่า ซานตา (Santa) เนื่องจากพวกเขาค้นพบดาวดวงนี้เมื่อวันที่ 28 ธันวาคม พ.ศ. 2547 หลังวันคริสต์มาส เมื่อทีมค้นหาชาวสเปนประกาศการค้นพบต่อศูนย์ดาวเคราะห์น้อย (MPC) ในปี พ.ศ. 2548 ดาวดวงนี้จึงมีชื่อเรียกอย่างเป็นทางการเป็นครั้งแรกว่า  (136108) 2003 EL61 โดยตัวเลข "2003" มาจากช่วงเวลาบนภาพถ่ายการค้นพบของทีมค้นหาชาวสเปน
จากแนวทางกว้าง ๆ ซึ่งสหภาพดาราศาสตร์นานาชาติเป็นผู้กำหนดขึ้นว่า วัตถุชั้นเอกในแถบไคเปอร์จะมีชื่อเรียกตามบุคคลที่เกี่ยวข้องกับการสร้าง (creation) ในเทวตำนานต่าง ๆ  ในเดือนกันยายน พ.ศ. 2549 ทีมค้นหาจากแคลเทคจึงได้ส่งชื่อทางการสำหรับทั้งดาว 2003 EL61 และดวงจันทร์ที่ค้นพบทั้งสองดวงโดยนำชื่อมาจากเทวตำนานของฮาวายเพื่อที่จะ "แสดงความเคารพต่อสถานที่ที่ดาวบริวารเหล่านั้นถูกค้นพบ" ชื่อเหล่านั้นได้รับการเสนอจากเดวิด ราบิโนวิตซ์ หนึ่งในทีมค้นหาของแคลเทค เฮาเมอาเป็นเทพีผู้ปกป้องคุ้มครองเกาะฮาวายซึ่งเป็นที่ตั้งของหอดูดาวเมานาเคอา นอกจากนี้ ในฐานะที่เป็นเทพีของโลก พระองค์จึงเป็นตัวแทนของหิน ซึ่งก็มีความเหมาะสม เพราะสันนิษฐานกันว่าดาว 2003 EL61 มีโครงสร้างเป็นหินแข็งเกือบทั้งหมด ไม่ได้เป็นชั้นน้ำแข็งหนาที่ห่อหุ้มแก่นหินเล็ก ๆ ไว้ (ซึ่งถือเป็นลักษณะเฉพาะของวัตถุในแถบไคเปอร์ดวงอื่น ๆ ) ประการสุดท้าย เฮาเมอาเป็นเทพีแห่งความอุดมสมบูรณ์และการให้กำเนิด ตามตำนานกล่าวว่ามีเด็กหลายคนเกิดจากส่วนต่าง ๆ ของร่างกายของพระองค์ สอดคล้องกับกลุ่มของก้อนน้ำแข็งที่เชื่อว่าแตกออกมาจากดาว 2003 EL61 ระหว่างเหตุการณ์การชนกันในอดีตครั้งหนึ่ง ดวงจันทร์บริวารทั้งสองซึ่งสันนิษฐานกันว่าเกิดขึ้นมาจากเหตุการณ์นี้เช่นกันจึงได้รับการตั้งชื่อตามธิดาของเฮาเมอาด้วย นั่นคือ ฮีอีอากา (Hiʻiaka) และนามากา (Namaka)
ดวงจันทร์

เฮาเมอามีดวงจันทร์บริวารเท่าที่ค้นพบแล้ว 2 ดวง คือ  (136108) ฮีอีอากา (Hiʻiaka) และ  (136108) นามากา (Namaka)  ดวงจันทร์ทั้งสองถูกค้นพบเมื่อปี พ.ศ. 2548 เพียงไม่กี่ปีหลังจากที่มีการบังดาวเฮาเมอาของฮีอีอากาเมื่อปี พ.ศ. 2542 ซึ่งการบังของฮีอีอากาจะไม่เกิดขึ้นอีกจนกว่าจะถึงปี พ.ศ. 2681 แต่นามากามีการบัง 5 ครั้งระหว่างเดือนพฤษภาคมถึงมิถุนายน พ.ศ. 2551 ทีมของไมก์ บราวน์ได้คำนวณการโคจรและคาดว่าการบังของนามากาอาจเกิดขึ้นอีก 2-3 ปี
ฮีอีอากาซึ่งทีมแคลเทคตั้งชื่อเล่นว่า "รูดอล์ฟ" (Rudolph) นี้เป็นดวงจันทร์ดวงแรกที่ถูกค้นพบเมื่อวันที่ 26 มกราคม พ.ศ. 2548 เป็นดวงจันทร์ดวงนอกและดวงที่ใหญ่ที่สุด (ประมาณ 310 กิโลเมตร) และใช้เวลา 49 วันในการโคจรรอบดาวเฮาเมอา
นามากาซึ่งมีชื่อเล่นว่า "บลิตเซน" (Blitzen) ตั้งโดยทีมแคลเทคเช่นกัน ได้รับการประกาศการค้นพบเมื่อวันที่ 7 พฤศจิกายน พ.ศ. 2548 นามากาเป็นดวงจันทร์ที่มีขนาดเล็กกว่าและอยู่รอบใน โดยโคจรรอบดาวเฮาเมอาใช้เวลาประมาณ 34 วัน สันนิษฐานว่ามีวงโคจรเป็นวงกลม ระนาบวงโคจรเอียงทำมุมประมาณ 40° จากระนาบวงโคจรของดวงจันทร์ฮีอีอากา จากการสังเกตความสว่างของมันคาดว่ามีเส้นผ่านศูนย์กลางร้อยละ 12 ของดาวเฮาเมอาหรือประมาณ 170 กิโลเมตร และมีองค์ประกอบของพื้นผิวคล้ายกับของดวงจันทร์ฮีอีอากา
ดูเพิ่ม

ดวงจันทร์ของเฮาเมอา
ดินแดนแอนตาร์กติกาของออสเตรเลีย

| ออสเตรเลียนแอนตาร์กติกเทร์ริทอรี  |
| --- | --- |
   ธงชาติ
แผนที่แอนตาร์กติกาแสดงส่วนที่ออสเตรเลียอ้างสิทธิ์ครอบครอง
สถานีการทดลองใหญ่สุด: สถานีมีร์นืย (ของรัสเซีย)
พื้นที่
• รวม: 5,896,500 ตารางกิโลเมตร (2,276,700 ตารางไมล์)
ประชากร
• ประมาณ: น้อยกว่า 1,000 คน
รหัสโทรศัพท์: 672
Highest elevation is Dome Argus (4030 m)
ออสเตรเลียนแอนตาร์กติกเทร์ริทอรี (อังกฤษ: Australian Antarctic Territory, AAT) เป็นพื้นที่ส่วนหนึ่งของทวีปแอนตาร์กติกาที่ประเทศออสเตรเลียอ้างกรรมสิทธิ์ครอบครอง และเป็นส่วนที่ใหญ่ที่สุดที่อ้างโดยชาติใดชาติหนึ่ง ที่ประกอบด้วยหมู่เกาะและดินแดนทางตอนใต้ของละติจูด 60° ใต้ และระหว่างลองจิจูด 45° ตะวันออกถึง 160° ตะวันออก ยกเว้นอาเดลีแลนด์ (ซึ่งตั้งอยู่ระหว่างลองจิจูด 136° ตะวันออกถึง 142° ตะวันออก) ทำให้ดินแดนนี้ถูกแบ่งออกจากกันเป็น2ส่วน คือ เวสเทิร์นเอเอที (ส่วนที่ใหญ่กว่า) และอีสเทิร์นเอเอที โดยมีเนื้อที่ทั้งหมดประมาณ 5,896,500 ตารางกิโลเมตร ดินแดนนี้เป็นที่อาศัยของผู้ที่ทำงานกับสถานีวิจัยขั้วโลก
ดินแดนสตัฟโรปอล

| ดินแดนสตัฟโรปอล |
| --- | --- |
ดินแดน
Ставропольский край
   ธง ตราอาร์ม
เพลง: 

พิกัด: 45°03′N 43°16′E﻿ / ﻿45.050°N 43.267°E﻿ / 45.050; 43.267
ประเทศ: รัสเซีย
เขตสหพันธ์: คอเคซัสเหนือ
เขตเศรษฐกิจ: คอเคซัสเหนือ
สถาปนา: 17 ตุลาคม 1924
Administrative center: สตัฟโรปอล
การปกครอง
 • องค์กร: Duma
 • Governor: Vladimir Vladimirov
พื้นที่
 • ทั้งหมด: 66,500 ตร.กม. (25,700 ตร.ไมล์)
อันดับพื้นที่: 45th
ประชากร (สำมะโนครัวปี 2010)
 • ทั้งหมด: 2,786,281 คน
 • ประมาณ (2018): 2,800,674 (+0.5%) คน
 • อันดับ: 14th
 • ความหนาแน่น: 42 คน/ตร.กม. (110 คน/ตร.ไมล์)
 • เขตเมือง: 57.2% คน
 • นอกเมือง: 42.8% คน
เขตเวลา: UTC+3 (เวลามอสโก )
รหัส ISO 3166: RU-STA
ทะเบียนรถ: 26
รหัส OKTMO: 07000000
ภาษาราชการ: รัสเซีย
เว็บไซต์: http://www.stavregion.ru
ดินแดนสตัฟโรปอล (รัสเซีย: Ставропо́льский край, อักษรโรมัน: Stavropolsky kray, สัทอักษรสากล: [stəvrɐˈpolʲskʲɪj kraj]; อังกฤษ: Stavropol Krai) เป็นหนึ่งในหน่วยองค์ประกอบของประเทศรัสเซีย (ดินแดน) ในเขตสหพันธ์คอเคซัสเหนือ มีประชากร 2,786,281 คน (ค.ศ. 2010) มีเมืองสตัฟโรปอลเป็นเมืองใหญ่ที่สุดและเป็นเมืองหลวงของดินแดน เป็นหนึ่งในหน่วยองค์ประกอบของประเทศรัสเซียที่มีกลุ่มชาติพันธ์หลากหลายที่สุด มีราว 33 กลุ่มที่มีประชากรมากกว่า 2,000 คน
ดินแดนอัลไต

| ดินแดนอัลไต |
| --- | --- |
ดินแดน
Алтайский край
   ธง ตราอาร์ม
เพลง: เพลงสรรเสริญดินแดนอัลไต

พิกัด: 52°46′N 82°37′E﻿ / ﻿52.767°N 82.617°E﻿ / 52.767; 82.617
ประเทศ: รัสเซีย
เขตสหพันธ์: ไซบีเรีย
เขตเศรษฐกิจ: ไซบีเรียตะวันตก
สถาปนา: September 28, 1937
Administrative center: บาร์นาอุล
การปกครอง
 • องค์กร: Altai Krai Legislative Assembly
 • Governor: Viktor Tomenko [ru]
พื้นที่
 • ทั้งหมด: 169,100 ตร.กม. (65,300 ตร.ไมล์)
อันดับพื้นที่: 22nd
ประชากร (สำมะโนครัวปี 2010)
 • ทั้งหมด: 2,419,755 คน
 • ประมาณ (2018): 2,350,080 (−2.9%) คน
 • อันดับ: 21st
 • ความหนาแน่น: 14 คน/ตร.กม. (37 คน/ตร.ไมล์)
 • เขตเมือง: 54.7% คน
 • นอกเมือง: 45.3% คน
เขตเวลา: UTC+7 ()
รหัส ISO 3166: RU-ALT
ทะเบียนรถ: 22
รหัส OKTMO: 01000000
ภาษาราชการ: รัสเซีย
เว็บไซต์: http://www.altairegion22.ru
ดินแดนอัลไต (รัสเซีย: Алта́йский край, อักษรโรมัน: Altaysky kray, สัทอักษรสากล: [ɐlˈtajskʲɪj kraj]; อังกฤษ: Altai Krai) เป็นหนึ่งหน่วยองค์ประกอบของประเทศรัสเซีย (ดินแดน) มีเขตแดนติดกับ (หมุนตามเข็มนาฬิกาจากทางทิศตะวันตก) ประเทศคาซัคสถาน (จังหวัดอีสต์คาซัคสถานและจังหวัดปัฟโลดาร์), แคว้นโนโวซีบีสค์และแคว้นเคเมโรโว และสาธารณรัฐอัลไต เมืองหลวงของดินแดน คือ บาร์นาอุล จากข้อมูลสำรวจสำมะโนประชากรปี ค.ศ. 2010 ดินแดนมีประชากร 2,419,755 คน
ดินแดนไร้เสียง

| ดินแดนไร้เสียง |
| --- | --- |
Theatrical release poster
กำกับ: John Krasinski
บทภาพยนตร์:   Bryan Woods  Scott Beck  John Krasinski 
เนื้อเรื่อง:   Bryan Woods  Scott Beck 
อำนวยการสร้าง:   Michael Bay  Andrew Form  Brad Fuller 
นักแสดงนำ:   Emily Blunt  John Krasinski 
กำกับภาพ: Charlotte Bruus Christensen
ตัดต่อ: Christopher Tellefsen
ดนตรีประกอบ: Marco Beltrami
บริษัทผู้สร้าง:   Platinum Dunes  Sunday Night 
ผู้จัดจำหน่าย: Paramount Pictures
วันฉาย:   9 มีนาคม ค.ศ. 2018 (2018-03-09) (SXSW)  6 เมษายน ค.ศ. 2018 (2018-04-06) (United States) 
ความยาว: 95 minutes
ประเทศ: United States
ภาษา:   American Sign Language  English 
ทุนสร้าง: $21 million
ทำเงิน: $326,118,791	  million
ดินแดนไร้เสียง (อังกฤษ: A Quiet Place) เป็นภาพยนตร์สยองขวัญออกฉาย พ.ศ. 2561 กำกับโดย จอห์น คราซินสกี้ นำแสดงโดยคราซินและเอมิลี่ บลันท์ อำนวยการสร้างโดยบริษัทแพลตินัมดูนส์ของไมเคิล เบย์ เขียนบทโดยคราซินสกี้, ไบรอัน วู้ดส์, และ สกอตต์ เบ็ค ดัดแปลงจากเรื่องต้นฉบับโดยวู้ดส์และเบ็ค เล่าเรื่องของครอบครัวหนึ่งที่ต้องใช้ชีวิตอยู่ในความเงียบ ซ่อนตัวจากสัตว์ร้ายที่ไล่ล่าด้วยเสียง
ดินที่อิ่มตัวด้วยน้ำ

ดินน้ำท่วมขัง, ดินไฮดริก หรือ ดินที่อิ่มตัวด้วยน้ำ (อังกฤษ: hydric soil หรือ saturated soil) เป็นดินที่มีน้ำอิ่มตัวอย่างถาวรหรือตามฤดูกาล ทำให้เกิดสภาวะไร้อากาศ (แอนาโรบิก) พบได้ทั่วไปในพื้นที่ชุ่มน้ำ
ภาพรวม

ดินส่วนใหญ่เป็นดินที่มีอากาศถ่ายเท (ดินแอโรบิก) ซึ่งเป็นส่วนสำคัญต่อรากพืชในการหายใจ (รากพืชดูดออกซิเจนและคาร์โบไฮเดรตในขณะที่ปล่อยก๊าซคาร์บอนไดออกไซด์) และต้องมีอากาศที่เพียงพอโดยเฉพาะอย่างยิ่งออกซิเจนในดินเพื่อรองรับชีวิตในดินส่วนใหญ่ โดยปกติอากาศจะเคลื่อนที่ผ่านรูพรุนที่เชื่อมต่อถึงกันโดยแรงต่าง ๆ เช่น การเปลี่ยนแปลงของความดันบรรยากาศ การชะล้างของน้ำฝน และการแพร่กระจายอย่างง่าย
นอกจากรากพืชแล้ว จุลินทรีย์ในดินส่วนใหญ่ต้องการออกซิเจนเพื่อความอยู่รอด และรวมทั้งสัตว์ในดิน เช่น มด ไส้เดือน และตุ่น แต่ดินมักจะอิ่มตัวด้วยน้ำเนื่องจากฝนตกและน้ำท่วม ทำให้ไม่มีช่องว่างให้อากาศผ่านเข้าไป เนื้อดินมีน้ำอยู่เต็มและการแพร่กระจายของก๊าซในดินจะช้าลง (ประมาณ 10,000 เท่า) เมื่อระดับออกซิเจนจำกัดการแข่งขันที่รุนแรงในการแย่งอากาศที่เหลืออยู่ของสิ่งมีชีวิตในดิน เมื่อสภาพแวดล้อมแบบไม่ใช้ออกซิเจน (ไร้อากาศ) นี้ยังคงดำเนินต่อเนื่องเป็นเวลานานในช่วงฤดูการเติบโต ปฏิกิริยาทางชีวภาพและเคมีที่แตกออกไปจะเริ่มมีอิทธิพลแทนสภาวะเดิม (เมื่อดินมีอากาศถ่ายเท) ในดินที่อิ่มตัวด้วยน้ำเป็นเวลานานและเกิดขึ้นซ้ำ ๆ เป็นเวลาหลายปี คุณสมบัติของดินที่มีลักษณะเฉพาะมักจะพัฒนาขึ้นซึ่งสามารถแยกออกได้โดยง่าย ดินที่มีคุณสมบัติพิเศษเหล่านี้เรียกว่าดินไฮดริก และแม้อาจพบดินนี้ในพื้นที่ทางภูมิประเทศที่ไม่มากนัก แต่ก็รักษาหน้าที่ของดินที่สำคัญ (soil functions) ในสิ่งแวดล้อมไว้ได้
พืชที่พบในดินไฮดริกมักมีเนื้อเยื่อแอเรงคิมา (aerenchyma) ซึ่งเป็นช่องว่างภายในของลำต้นและเหง้า ซึ่งช่วยให้ออกซิเจนในบรรยากาศถูกส่งไปยังบริเวณระบบราก (เขตราก) ดังนั้นพื้นที่ชุ่มน้ำหลายแห่งจึงถูกปกคลุมด้วยพืชที่มีแอเรนไคมา ได้แก่ ธูปฤาษี กก และบัว
ดินแดน

กรีนแลนด์, ดินแดนของเดนมาร์ก
ดินแดน (อังกฤษ: territory) คือเขตการปกครอง อาณานิคมหรืออาณาเขตที่ยังไม่ได้รับเอกราชของประเทศใดประเทศหนึ่ง หรืออาจจะยังไม่ได้รับการยอมรับจากนานาชาติก็ได้ ดินแดนในปัจจุบันบางดินแดนมีการเรียกร้องเอกราชกันบ้างแล้ว เช่น เวสเทิร์นสะฮาราของประเทศโมร็อกโก
ดูเพิ่ม

รายชื่อประเทศและดินแดน
ประเทศ
ดิปโล

| ดิปโล |
| --- | --- |
ดิปโล เมื่อปี ค.ศ. 2014
เกิด: ทอมัส เวสลีย์ เพนซ์  (1978-11-10) 10 พฤศจิกายน ค.ศ. 1978 (45 ปี) Tupelo, Mississippi, U.S.
ชื่ออื่น:  Diplodocus 
อาชีพ:  ดีเจ  โปรดิวเซอร์เพลง  นักแต่งเพลง 
ปีปฏิบัติงาน: 1997–ปัจจุบัน
บุตร: 2
อาชีพทางดนตรี
แนวเพลง:  EDM  dancehall  hip hop  trap  moombahton  electro house  pop 
เครื่องดนตรี:  Bass  keyboard  piano  synthesizer 
ค่ายเพลง:  Mad Decent  Atlantic  Columbia 
 นักดนตรี
เว็บไซต์: diplo.com
ทอมัส เวสลีย์ เพนซ์ (อังกฤษ: Thomas Wesley Pentz; เกิด 10 พฤศจิกายน ค.ศ. 1978) หรือชือในวงการคือ ดิปโล (Diplo) เป็นดีเจ นักแต่งเพลง โปรดิวเซอร์เพลง ชาวอเมริกัน มีพื้นเพอยู่ที่ลอสแอนเจลิส รัฐแคลิฟอร์เนีย เป็นสมาชิกนำและผู้ร่วมก่อตั้งกลุ่มดนตรีแนวแดนซ์ฮอลล์ที่ชื่อ เมเจอร์เลเซอร์ ยังเป็นสมาชิกวงซูเปอร์กรุปที่ชื่อ แอลเอสดี อันประกอบด้วยสมาชิกคือ เซีย และแลบรินท์ เขายังเป็นสมาชิกวงดูโอ แจ็กยูที่ร่วมกับดีเจสกริลเลกซ์ และเป็นสมาชิกวง ซิลก์ซิตีกับมาร์ก รอนสัน เขาเป็นผู้ก่อตั้งและบริหารค่ายเพลงแมดดีเซนต์ และร่วมก่อตั้งองค์กรไม่แสวงหาผลประโยชน์ ฮีปส์ดีเซนต์ เขายังเคยเป็นครูสอนภาษาอังกฤษในประเทศญี่ปุ่นและครูที่ฟิลาเดลเฟีย ในช่วงปี ค.ศ. 2013 ออกอีพีชุด Revolution เข้าชาร์ตสัปดาห์แรกที่อันดับ 68 บนชาร์ต  บิลบอร์ด 200
ในช่วงที่เริ่มมีชื่อเสียง ดิปโล ทำงานร่วมกันนักดนตรีชาวอังกฤษ เอ็ม.ไอ.เอ. ศิลปินที่ถือว่าทำให้เขาเป็นที่รู้จักในช่วงแรก ต่อมาเขาและโปรดิวเซอร์ของ เอ็ม.ไอ.เอ. ที่ชื่อ สวิตช์ ทำโปรเจกต์แดนซ์ฮอลล์และซีรีส์การ์ตูนที่ชื่อ Major Lazer จากนั้นก็ได้ทำงานผลิตมิกซ์เทปร่วมกับศิลปินป็อปมากมาย อาทิ เกว็น สเตฟานี, ดาย แอนต์วูร์ด, บริตนีย์ สเปียส์, มาดอนนา, ชากีรา, บียอนเซ่ โนวส์, เอลลี โกลดิง, โนเดาต์, จัสติน บีเบอร์, อัชเชอร์, สนูป ด็อกก์, ทริปปี เรดด์, คริส บราวน์, ซีแอล, จีดรากอน, แบดบันนี, มุ และป็อปปี
ดิวิชัน 2

ดิวิชัน 2 (อังกฤษ: division 2) อาจหมายถึง
ลีกภูมิภาค ดิวิชัน 2 หรือ ไทยลีกดิวิชัน 2 - เป็นลีกฟุตบอลระดับ 3 ในประเทศไทย
ฟุตบอลลีกดิวิชัน 2 - ชื่อลีกฟุตบอลในอดีตของฟุตบอลอังกฤษ มีการเล่นในช่วง พ.ศ. 2435 ถึง 2535 ซึ่งถูกยกเลิกภายหลังจากการตั้งพรีเมียร์ลีก
สวีเดนลีกดิวิชัน 2 - ลีกฟุตบอลระดับ 4 ในประเทศสวีเดน
ดิวิชัน II - ลีกการแข่งขันกีฬาของนักเรียนมหาวิทยาลัยในสหรัฐอเมริกาจัดการแข่งขันโดย เอ็นซีดับเบิลเอ
ดิมีเทอร์

| ดิมีเทอร์ |
| --- | --- |
เทพเจ้าแห่งเกษตรกรรม ความอุดมสมบูรณ์ กฎหมายศักดิ์สิทธิ์และการเก็บเกี่ยว
ดิมีเทอร์ ประทับบัลลังก์และกำลังเอื้อมพระหัตถ์อวยพรเมทาไนราที่กำลังคุกพระชงฆ์ (เข่า) ถวายข้าวสาลี ประมาณ 340 ปีก่อน ค.ศ.
ที่ประทับ: ยอดเขาโอลิมปัส
สัญลักษณ์: กรวยแห่งความอุดมสมบูรณ์, ข้าวสาลี, คบไฟ, ขนมปัง
เทศกาล: เธสมอฟอเรีย
ข้อมูลส่วนบุคคล
คู่ครอง: Iasion, ซูส, โอเชียนัส, Karmanor และ Triptolemus
บุตร - ธิดา: เพอร์เซฟะนี, เธสพีนา, อารีเอ็น, พลูตอส, ฟีลอเมลอส, Eubuleus, คริเซอะธิมิส และ Amphitheus I
บิดา-มารดา: โครนัสและเรีย
พี่น้อง: เฮสเตีย, ฮีรา, เฮดีส, โพไซดอน, ซูส
เทพที่เทียบเท่าในความเชื่ออื่น
เทียบเท่าในโรมัน: ซีรีส
ในศาสนาและตำนานกรีกโบราณ ดิมีเทอร์ (อังกฤษ: Demeter, /dɨˈmiːtɚ/; Gay) เป็นเทพเจ้าแห่งการเก็บเกี่ยว ผู้ดูแลธัญพืชและความอุดมสมบูรณ์ของปฐพี ชื่อลัทธิบูชาของพระนางรวมถึงซิโต (Σιτώ) "สตรีแห่งธัญพืช" ในฐานะผู้ประทานอาหารหรือธัญพืช และเธสมอฟอรอส (θεσμός "thesmos": ระเบียบสวรรค์, กฎหมายไม่เป็นลายลักษณ์อักษร; "phoros": ผู้ให้, ผู้ถือ) "ผู้ประทานกฎหมาย" โดยเป็นเครื่องหมายการดำรงอยู่ของสังคมเกษตรกรรมอารยะ